PIÈCES A L’APPUI. 
319 
— Je supply’ vostre cœur, madame, 
Tant endurcy, 
Voulloir donner à ma povre ame 
Mort ou mercy. 
— Plus ce fàclieux après moy crye , 
Moins je l’enlens; 
Retirez-vous, ie vous en prye ; 
Vous perdez temps. 
— Comment voulez que me retire 
De vos beaux yeulx 
Qui sont à me donner martyre 
Tant gracieux? 
—- Allez allieurs chercher amye ; 
Retirez-vous. 
Car père et mère ne m’ont mye 
Nory’ pour vous. 
— Sy vous aymiez , ma peine veue 
En sa vigueur , 
Vous n’en seriez pas sy pourveue 
De grand’ rigueur. 
Vous apportez douleur certaine 
Au cœur humain. 
— Nonobstant vous perdez voz peines , 
Soyez certain. 
— ha loyaullé de mon service 
Ne requiert point 
Que Ton me traitte sans nul vice 
Tant mal au point. 
Bonnet. 
La nuict m’est courte et le iour trop me dure ; 
Je fuis l’amour et le suy à la trace. 
Cruel me suis et requiers vostre grâce; 
Je prens plaisir au tourment que i’endure. 
Je voy mon bien et mon mal ie procure ; 
Désir m’enflamme et crainte me rend glace ; 
Je veux courir et iamais ne desplace ; 
L’obscur m’est cler et la lumière obscure. 
Vostre ie suis et ne puis estre mien. 
Mon corps est libre, et d’ung estroit lien 
Je sens mon cœur en prison retenu. 
